       Z A P I S N I K

                  sa 45. sjednice Vijeća Gradske  četvrti Stenjevec
održane 28. siječanj 2021. u 18,00 sati
u velikoj dvorani PU Susedgrad

Sjednicom predsjedava predsjednik VGČ Stenjevec Željko Jeger.
Evidentiranjem članova utvrđeno je da je nazočno 19 članova Vijeća. 
NAZOČNI : Željko Jeger, Domagoj Duvančić, Gordana Osman,  Ana Borčić, Zoran Šplajt,  Tomislav Palac, Vladimir Andrić, Vladimir Ferdelji, Mojmir Šoić, Davor Stanković, Ivan Zelenić, Marko Sladoljev,  Ante Čančar, Stipe Čular, Slaven Imre, Jure Šarić, Dominko Filipović, Zoran Perić, Vlado Kovačević
NENAZOČNI: nema
OSTALI NAZOČNI: Davorka Juravić – predsjednica VMO Špansko jug, Tomislav Zovko predsjednik VMO Stenjevec – jug, Tomislav Dubravčić – predsjednik VMO Špansko sjever,  Hrvoje Hrestak – član VMO  Špansko jug, Kristina Starčević – voditeljica, Jadranka Gobac – stručna referentica
Predsjednik je pozdravio nazočne i otvorio raspravu o verifikaciji zapisnika sa 44. sjednice Vijeća Gradske četvrti Stenjevec. 
Zoran Šplajt dao je primjedbu na zapisnik i zatražio da se u tekst njegove rasprave pod točkom 6. uvrsti da je potrebno zamijeniti oglasnu ploču u parku u Mije Goričkog jer je derutna već godinama. 
Predsjednik je zaključio raspravu i predložio glasovanje o verifikaciji Zapisnika sa 44. sjednice Vijeća. 
Konstatira se da je jednoglasno s 19 glasova „za“ verificiran Zapisnik sa 44. sjednice Vijeća Gradske četvrti Stenjevec. 
Predsjednik je otvorio raspravu o prijedlogu dnevnog reda s nadopunom pod točkom br. 4 i točkom br. 6. Predložio je glasovanje o prijedlogu. 
Konstatira se da je jednoglasno s 19 glasova „za“ usvojen slijedeći:

                              
DNEVNI RED:
1. Prijedlog Financijskog plana Gradske četvrti Stenjevec za 2021.

2. Prijedlog Plana komunalnih aktivnosti Gradske četvrti Stenjevec za 2021.

3. Prijedlog Programa održavanja komunalne infrastrukture na području Gradske četvrti Stenjevec u 2021.

4. Prijedlog zaključka o raspisivanju javnog natječaja za k.č. 2863/2, 2863/3 i 2863/4 sve k.o. Stenjevec
5. Prijedlog zaključka o Prijedlogu Statutarne odluke o izmjenama i dopunama Statuta Grada Zagreba- davanje mišljenja po čl. 86. Statuta

6. Prijedlog zaključka o Prijedlogu Odluke o izradi izmjena i dopuna UPU- a Savska Opatovina
7. Informacije, pitanja i prijedlozi
Točka 1. 
Prijedlog Financijskog plana Gradske četvrti Stenjevec za 2021.
Predsjednik je dao riječ Kristini Starčević.
Kristina Starčević obrazložila je nazočnima  prijedlog Financijskog plana po stavkama. 

Predsjednik je otvorio raspravu.

Nije bilo prijavljenih za raspravu. Predsjednik je predložio glasovanje o prijeldogu.

Konstatira se da je većinom glasova i to s 12 glasova „za“ i 7 „suzdržanih“ usvojen Financijski plan Gradske četvrti Stenjevec za 2021. I nalazi se u prilogu Zapisnika. 
Točka 2.
Prijedlog Plana komunalnih aktivnosti Gradske četvrti Stenjevec za 2021.
Predsjednik je naveo da su održana dva sastanka na kojima se pripremao PKA za ovu sjednicu. Primjedbe koje su danas došle također se pokušalo uvrstiti u Prijedlog. Otvorio je raspravu. 
Tomislav Zovko naveo je da je dosta toga promijenjeno u Prijedlogu u odnosu na prvotni prijedlog. 
Vladimir Andrić naveo je da jako pažljivo treba odabrati što će se raditi u okviru PKA s obzirom na činjenicu da ima jako malo novaca. Smatra da nije u radu da pojedini mjesni odbori imaju znatno više sredstava od drugih. 
Predsjednik je naveo da je tražio da 1.000.000,00 kn ostane neraspoređeno kako bi se moglo financirati neke akcije koje će se pojaviti naknadno. Što se tiče rasporeda sredstava po mjesnim odborima oni su to sami tako odradili i glasovanjem prihvatili. Naveo je da je teško uspoređivati mjesne odbore jer nemaju svi jednake potrebe. 

Zoran Šplajt predložio je da se u Plan uvrsti izrada tehničke dokumentacije za uređenje objekta NK Kustošija u iznosu od 30.000,00 kn kako bi na osnovu  toga mogli aplicirati prema europskim fondovima. 
Davor Stanković dao je primjedbu kako nije u redu što je par sati prije sjednice došlo do izmjena prijedloga PKA jer je prvotni prijedlog iskomunicirao u stranci. 

Ante Čančar naveo je da bi trebali znati što će se sve napraviti za navedene iznose. Smatra da bi „Zrinjevac“ trebao dostaviti specifikaciju. 

Predsjednik je predložio vijeću da treba tražiti da se dobiju i projekti i troškovnici za akcije iz Plana. 
Vladimir Ferdelji naveo je da bi se za ove iznose u Planu moglo napraviti 3, 4 puta više. Svaka stavka je najmanje dva puta veća od  onog što bi se u normalnoj nabavi moglo nabaviti. Ako dođe do ozbiljne promjene vlasti u gradu treba potpuno izmijeniti sistem rada. 

Davorka Juravić navela je da je VMO Špansko jug u prijedlogu dobilo dva dječja igrališta. Dječja igrališta su prioriteti pa su obzirom na količinu sredstava trenutno s tim zadovoljni. 

Predsjednik je zaključio raspravu i predložio glasovanje o prijedlogu. 
Konstatira se da je većinom glasova i to s 12 glasova „za“ i 7 „suzdržanih“ usvojen Plan komunalnih aktivnosti Gradske četvrti Stenjevec za 2021. i nalazi se u prilogu Zapisnika. 

Točka 3. 
Prijedlog Programa održavanja komunalne infrastrukture na području Gradske četvrti Stenjevec u 2021.
Predsjednik je otvorio raspravu.
Kristina Starčević navela je da je prijedlog u već zadanom obliku od strane Grada. 

Predsjednik je zaključio raspravu i predložio glasovanje o prijedlogu. 

Konstatira se da je s 15 glasova „za“ i 4 „suzdržana“ usvojen Program održavanja komunalne infrastrukture na području Gradske četvrti Stenjevec u 2021. i nalazi se u prilogu Zapisnika. 
Točka 4. 
Prijedlog zaključka o raspisivanju javnog natječaja za k.č. 2863/2, 2863/3 i 2863/4 sve k.o. Stenjevec
Predsjednik je naveo kako je ova tema bila na dnevnom redu na prošloj sjednici ali je Vijeće to odbilo. Vijeće mjesnog odbora je prihvatilo  prijedlog raspisivanja javnog natječaja. Dao je riječ predsjedniku VMO Špansko sjever kako bi detaljnije obrazložio zaključak VMO Špansko sjever. 

Vlado Kovačević napušta sjednicu. Nazočno je 18 članova Vijeća. 
Tomislav Dubravčić naveo je da je zemljište jako zapušteno, osim toga  jedan čovjek je sagradio novu  kuću i sad želi izgraditi izlaz iz dvorište preko tog zemljišta. 

Tomislav Palac naveo je da je ovaj zaključak odbijen jer je prošli puta ponudu poslala neka firma. Nije se radilo o fizičkoj osobi. 
Predsjednik je naveo da ukoliko Vijeća ostaje kod svog stava da se zemljište ne daje na javni natječaj treba odgovoriti u kojim je planovima Vijeća za uređenje. 

Ivan Zelenić naveo je da je potrebno zadržati gradsku površinu u vlasništvu za javnu namjenu. 

Predsjednik je zaključio raspravu i predložio glasovanje o prijedlogu. 

Konstatira se da je jednoglasno sa 18 glasova „za“ usvojen slijedeći: 

    Z A K LJ U Č A K 

Vijeće Gradske četvrti Stenjevec  nije suglasno  s prijedlogom da se raspiše javni natječaj za k.č. 2863/2, 2863/3 i 2863/4 sve k.o. Stenjevec.

Vijeće Gradske četvrti Stenjevec u planovima i programima za 2021. godinu nema predviđena sredstava za bilo kakvu vrstu radova na navedenim katastarskim česticama, ali je moguće da će uređivanje istih  biti uvršteno u jedan od narednih rebalansa Plana komunalnih aktivnosti Gradske četvrti Stenjevec, u skladu s financijskim mogućnostima.
Točka 5.
Prijedlog zaključka o Prijedlogu Statutarne odluke o izmjenama i dopunama Statuta Grada Zagreba- davanje mišljenja po čl. 86. Statuta
Predsjednik je otvorio raspravu. 

Vladimir Andrić naveo je kako je prošle godine izmijenjen Zakon o lokalnoj samoupravi ali nije smanjen broj općina i drugih jedinica lokalne samouprave. Smatra da gradske četvrti nemaju jednaka prava obzirom na broj viječnika. Broj viječnika trebalo bi uskladiti s brojem stanovnika. 

Vladimir Ferdelji naveo je kako u Hrvatskoj postoje općine koje imaju oko 1700 stanovnika, a imaju svoju općinu, općinsko vijeće i pravo odlučivanja o svemu. Gradska četvrt Stenjevec sa 60.000 stanovnika ta prava nema. Budžetom bi trebali raspolagati građani koji tu žive. To je tako u cijeloj Hrvatskoj osim u Gradu Zagrebu. 

Jure Šarić napušta sjednicu. Nazočno je 17 članova Vijeća. 
Ivan Zelenić izašao je  iz dvorane. Nazočno je 16 članova Vijeća. 
Predsjednik je zaključio raspravu i predložio glasovanje o prijedlogu. 

Konstatira se da je s 5 glasova „za“ , 5 glasova „protiv“ i 6 suzdržanih nije usvojen Prijedlog Zaključka o Prijedlogu Statutarne odluke o izmjenama i dopunama Statuta Grada Zagreba. 
      




 Z A K LJ U Č A K 

Vijeće Gradske četvrti Stenjevec nije suglasno s prijedlogom Statutarne odluke o izmjenama i dopunama Statuta Grada Zagreba.
Točka 6.
Prijedlog zaključka o Prijedlogu Odluke o izradi izmjena i dopuna UPU- a Savska Opatovina
Predsjednik je otvorio raspravu. Nije bilo prijavljenih za raspravu. Predsjednik je predložio glasovanje o prijedlogu.

Konstatira se da s 4 glasa „za“, 9 glasova „protiv“ i 6 „suzdržanih“ nije prihvaćen prijedlog Odluke o izradi izmjena i dopuna UPU- a Savska Opatovina. 

     




  Z A K LJ U Č A K 

Vijeće Gradske četvrti Stenjevec nije suglasno s Prijedlogom Odluke o izradi izmjena i dopuna Urbanističkog plana uređenja Savska opatovina.
Točka 7. 
Zoran Perić napušta sjednicu, a Ivan Zelenić se vraća u dvoranu.  Nazočno je 16 članova Vijeća. 

Informacije, pitanja i prijedlozi
Predsjednik je obavijestio nazočne da je dogovoreno s Gradonačelnikom da se svaka dva tjedna održavaju sastanci o kapitalnim objektima. To je u GČ Stenjevec bazen i nadogradnja doma zdravlja. Naveo je da se projekti za bazen rade i sad idu ispitivati zemljište. Projekti sa svim dozvolama trebali su biti gotovi još u prošloj godini. Sad je napravljena dinamika kako bi se stvari trebale rješavati. Sa Domom zdravlja je nešto bolja situacija, jedino je problem što predstavnici VGČ Stenjevec nisu uključeni u radnje oko projekta. 

Vladimir Ferdelji naveo je da nije napravljeno ništa u skoro četiri godine mandata pa neće biti napravljeno ni u zadnjih šest mjeseci. Grad je dobio za obnovu javnih objekata od Europske unije. Ta sredstva treba utrošiti u roku od šest mjeseci, a Grad još nema ni odluke pa postoji realna opasnost da se ta sredstva neće ni iskoristiti. 

Završeno u 18,50 sati.
Zapisničar:

Jadranka Gobac
Predsjednik

   Vijeća Gradske četvrti Stenjevec
Željko Jeger 

